3 12 C. PLINII HIST. NAT. LIB. XII. 



4 



Arbor pala : pomum ariena. 



XII. 6. Major alia : porno et suavitate praecellentior, 

 quo sapientes Indorum vivunt. Folium alas avium imi- 

 tatur, longitudine trium cubitorum , latitudine duum. 

 Fructum cortice mittit , admirabilem succi dulcedine , 

 ut uno quaternos satiet. Arbori nomen palae , pomo 

 arienae. Plurima est in Sydracis, expeditionum Alexan- 

 dri termino. Est et alia similis huic , dulcior pomo , sed 

 interaneorum valetudini infesta. Edixerat Alexander, ne 

 quis agminis sui id pomum attingeret. 



Indicarum arborum forraae sine nominibus. Liniferae Indiae 

 arbores. 



XIII. Gnera arborum Macedones narra vere , majore 

 ex parte sine nominibus. Est et terebintho similis ce- 

 tera , pomo amygdalis , minore tantum magnitudine , 

 proecipuae suavitatis. In Bactris utique hanc aliqui tere- 

 binthum esse proprii generis potius, quam similem ei, 

 putaverunt. Sed unde vestes lineas faciunt , foliis moro 

 similis, calycepomi, cynorrhodo. Serunt eam in campis, 

 nec est gratior villarum prospectus. 



